নিউটাউনে ওয়েস্টিনের পাশে ভয়াবহ আগুন, দেখুন কী অবস্থা

নিউটাউন: নিউটাউন ওয়েস্টিন হোটেলের ঠিক পাশেই একটি কোম্পানির খোলা চত্বরে বৃহস্পতিবার দুপুরে হঠাৎ করে ভয়াবহ আগুন লাগে। সূত্রের খবর, ওই কোম্পানির ভিতরে লোহা কাটাকর কাজ চলছিল। সেখান থেকেই আচমকা আগুনের ফুলকি ছড়িয়ে পড়তেই এই অগ্নিকাণ্ডের ঘটনা ঘটে বলে প্রাথমিক অনুমান পুলিশের। দেখা যায়, কালো ধোঁয়ায় ঢেকে যায় এলাকা।

শীত পরতেই শহরের বিভিন্ন জায়গায় আগুন লাগার ঘটনা ঘটছে। এবার নিউটাউনে আচমকা লাগল আগুন। নিউটাউনের বিশ্ববাংলা গেট সংলগ্ন এলাকা , তার কিছুটা আগেই বিশাল জায়গা ঘিরে ইকো পার্ক চত্বর। স্বাভাবিকভাবেই সেই জায়গায় খুব বেশি পরিমাণে গাছপালা রয়েছে। সেই কারণে বৃহস্পতিবার দুপুরে আচমকা আগুন লাগতেই খুব শীঘ্রই ছড়িয়ে পড়ে চারিদিকে। দাউ দাউ করে জ্বলতে থাকে আগুন। পাশাপাশি, জানা গিয়েছে, এই এলাকায় প্রচুর পরিমাণে থার্মোকল জাতীয় দার্হ্য পদার্থ অর্থ্যাৎ সোলা মজুত ছিল। যার কারণে আগুনের তীব্রতা আরও বেড়ে যায়। তবে, কীভাবে আগুন লাগল তা এখনও পর্যন্ত স্পষ্ঠ নয়।

আরও পড়ুন: SIR আবহে সম্প্রীতিতে জোর, ৬ ডিসেম্বর সংহতি সমাবেশে মমতা-অভিষেক

দমকলের একাধিক ইঞ্জিন আগুন নিয়ন্ত্রনে আনার চেষ্ঠা করে। দমল কর্মীরা জানান, আগুন দ্রুত ছড়িয়ে পড়ায় পরিস্থিতি জটিল হয়ে উঠেছিল। যদিও, এই ঘটনায় হতাহতের কোনও তথ্য এখনও পর্যন্ত পাওয়া যায়নি।